b'\n_START_ARTICLE_\nJoe English\n_START_SECTION_\nBiografija\n_START_PARAGRAPH_\nKot prebivalec Rochestra je bil English \xc4\x8dlan skupine\xc2\xa0\xc2\xbbJam Factory\xc2\xab, ki je imela sede\xc5\xbe v mestu Syracuse, kasneje pa se je skupina preoblikovala v skupino\xc2\xa0\xc2\xbbTall Dogs Orchestra\xc2\xab. Ko je kasneje iskal prilo\xc5\xbenost, da bi lahko pokazal svoj talent, se je v za\xc4\x8detku leta 1975 prijavil na avdicijo za bobnarja. Avdicija je potekala v kleti stare stavbe, kjer se je na svoje presene\xc4\x8denje sre\xc4\x8dal s Paulom McCartneyjem. Avdicija je bila za bobnarja v skupini Wings in English je avdicijo opravil in postal \xc4\x8dlan skupine. Njegov prvi album s skupino je bil Venus and Mars, na naslednjem albumu Wings at the Speed of Sound pa je pri skladbi\xc2\xa0\xc2\xbbMust Do Something About It\xc2\xab\xc2\xa0pel glavni vokal. Nato je s skupino od\xc5\xa1el na turnejo\xc2\xa0\xc2\xbbWings Over the World tour\xc2\xab._NEWLINE_Septembra 1977 je Englisha med snemanjem albuma London Town zgrabilo domoto\xc5\xbeje in se je vrnil v Macon, v Georgio, kjer je za\xc4\x8del igrati pri glasbeni skupini Chucka Leavella, Sea Level. Tako se je kon\xc4\x8dalo Englishevo obdobje sodelovanja z McCartneyjem in skupino Wings._NEWLINE_Po svojem spreobrnjenju v kr\xc5\xa1\xc4\x8danstvo je English ustanovil svojo skupino\xc2\xa0\xc2\xbbJoe English Band\xc2\xab, kjer je bil glavni vokalist in bobnar. Skupina je potovala po svetu in igrala s \xc5\xa1tevilnimi kr\xc5\xa1\xc4\x8danskimi glasbenimi skupinami: DeGarmo & Key, Mylon LeFevre in Servant. Joe English Band je izdal album AKA Forerunner. Pri skupini je sodeloval tudi John Lawry, ki je zapustil skupino Petra leta 1984. Leta 1986 je English igral v skupini Pieces of Eight. Konec 80. let prej\xc5\xa1njega stoletja se je English pridru\xc5\xbeil Randyju Stonehillu, Philu Keaggyju, Ricku Cuaju in ostalim v skupini Compassion All Star Band. Leta 1988 je skupina posnela album v \xc5\xbeivo One by One._NEWLINE_English je bil prista\xc5\xa1 bobnarske tehnike\xc2\xa0\xc2\xbbopen handed\xc2\xab, saj je igral mali boben z desno roko, hi-hat in ride \xc4\x8dinelo pa z levo roko. Od konca 90. let prej\xc5\xa1njega stoletja pa zaradi zdravstvenih te\xc5\xbeav z gle\xc5\xbenji._NEWLINE_Od leta 2008 \xc5\xbeivi English v Spindalu, Severna Karolina, je \xc4\x8dlan organizacije Word of Faith Fellowship in ni ve\xc4\x8d dejaven v glasbeni industriji.'